**Referat af bestyrelsesmøde i Gedved Kultur & Medborgerhus 12.08.14**

Til stede: Birgitte, Niels Arne, Martin, Bodil, Else, Susanne, Søren og Birthe

Dagsorden:

1. opdatering v. Birgitte
2. Cafesituationen
3. Visioner for Medborgerhuset
4. Opsamling
5. Næste møde
6. Evt.
* Birgitte og Else havde møde med Jimmy den 11.08 vedrørende fremtiden, og han fik fødevaretilsynets ”smiley”.
* Maria er flyttet ind i Tårnet. Hun er tilfreds og er god til at tage fat. Birgitte rykker også snart ind.
* Medborgerhusets økonomi er presset. Birgitte har derfor ladet husets forsikringer i 4 rater i stedet for en gang årligt. Der står pt. 40.000 på kontoen. Men der forventes snart el og varmeregninger.
* På torsdag mødes Birgitte med en person som evt. vil lave pæne skilte til Medborgerhuset.
* Niels Arne gør opmærksom på, at det er nu, her inden 1. september at der skal søges penge om støtte fra Horsens Kommunes 2 kulturpuljer. Musikforeningen, Filmklubben, foredrag …?
* Bibliotekets indflytning med betalt husleje i august måned er nu en realitet. Snart begynder indretningen, og der regnes med indflytning først i oktober. Der bliver ikke separate målere mellem Medborgerhuset og Biblioteket pga dyre målere.
* Der er nu omsider en fungerende dankortautomat. Jubiiiiii
* Der er forespørgsel om et 2-3 dages arrangement for unge mennesker med tilknytning til Rotary midt i august. Birgitte aftaler det nærmere forløb.
* Cafeens økonomi gennemgås, og selv om der i enkelte måneder har været travlt hænger indtægter og udgifter slet ikke sammen. Hvad gør vi ??
* Hvad skal vi kræve i lejeindtægt af lokalerne? Og kan vi få folk til at betale, hvad det reelt koster? Lang diskussion!
* Rengøring i Cafeen og i Biblioteket. Ja i det hele taget. Der er enighed om, at vi er godt tilfredse med Horsens Rengøring. De er gode og billige. Birthe aftaler med dem næste gang de kommer.

2. Cafesituationen. Jimmy er ikke lykkedes med at drive Cafe og mad ud af huset, så det giver overskud til Medborgerhuset. Alle roser hans mad, men indtjeningen er ikke stor nok til, at der genereres overskud til Medborgerhuset, hvorfor en anden ansættelseskonstruktion må aftales. Birgitte snakker med Jimmy om ansættelse og forpagtning. Dog ønsker bestyrelse en enkel cafebetjening i forbindelse med bl.a. bibliotekets ankomst. Jimmy har et ønske om afskærmning/skillevæg til serveringsdelen, lysdæmpere og nye kunstværker på væggene. Martin vil se på det praktiske, og Susanne det kunstneriske.

3. Bestyrelsesmedlemmerne visioner med Medborgerhuset i de kommende år.

Der var stor enighed om de forestillinger, som medlemmerne havde for husets brug og videreudvikling. I flæng kan nævnes: Et kulturelt mødested for både byens borgere og omegnen. Ønske om at tiltrække mange flere mennesker: børn, unge, voksne og ældre.

Et varieret foreningsliv afvekslende med private fester og organisationsarrangementer. Mere musik og teater. Mange små foreninger: film, vin, skak, foredrag… Samarbejde med andre foreninger i Gedved, så stedet både bliver kulturelt og folkeligt. Smukkere omgivelser, indretning af børnemiljø i Cafeen, væk med de hvide duge og ind med selvafrydning og pcer, legetøj og aviser og billigere kaffe/brød, måske en danseskole, messer, velgørenhedsarrangementer. Flere teaterforestillinger måske i forbindelse med Biblioteket.

Mere og bedre skiltning og en generel mere omfattende markedsføring.

4. Ingen stor uenighed om visionen, blot må vi se i øjnene, at vi ikke har tid og kræfter til at føre visionen ud i livet. Og vi har ikke penge til at ansætte folk til at gøre arbejdet. Der er ikke udsigt til, at dette ændrer sig. Der skal søges fonde og sælges sponsorater. Men udsigten til rigdom er ikke lige til at få øje på.

 5. næste møde tirsdag den 19.august kl. 19.30 i Medborgerhuset.

 6. evt. Husk nu at søge kulturmidler hos Horsens Kommune inden 1. september.

 Referent: BirtheBj